Onsdag anholdt politiet fire rumænere, da de var ifærd med at franarre en urmager i Løgstør nogle penge. Senere viste det sig, at de også havde været på spil i både en kiosk og en bank i Aabybro - her var udbyttet et par tusind kroner. Den ene af mændene fik torsdag en bøde, mens alle fire, tre mænd og en kvinde, udvises af landet. Rumænerne har ikke været i kontakt med politiet i Danmark tidligere, men Keld Svenningsen fra Nordjyllands Politi i Aalborg kan ikke afvise, at de har flere sager på samvittigheden. Han håber bare, at forretninger og banker vil passe bedre på: - Jeg vil opfordre til, at hvis der kommer flere personer ind og skal have vekslet et større pengebeløb, så er det bedst at afvise dem - for det kan meget nemt læne sig op ad en gang snyd, siger han til TV2/Nord.

Referat:
De fire rumænske tricktyve, der blev anholdt i Løgstør i går, bliver udvist af Danmark torsdag.